15.5.2023 г.
BG
Официален вестник на Европейския съюз
C 173/25
(3) да осъди Република България да заплати съдебните разноски.
(1)
OB 2014, L 317, стр. 35
Иск, предявен на 17 март 2023 г. — Европейска комисия/Република Гърция (Дело C-167/23) (2023/C 173/34) Език на производството: гръцки Страни Ищец: Европейска комисия (представители: A. Bouchagiar и C. Hermes) Ответник: Република Гърция
Искания на ищеца — да се установи, че като не е приела всички необходими мерки за транспонирането на системата за наблюдение на инвазивни чужди видове, които засягат Съюза, както и за приемането, прилагането и изпращането на планове за действие за решаване на проблемите по приоритетните пътища на непреднамерено въвеждане и разпространение на инвазивни чужди видове, Република Гърция не е изпълнила задълженията си по член 14, параграфи 1 и 2 и член 13, параграфи 2 и 5 от Регламент (ЕС) № 1143/2014 (1), както и по Договора за функционирането на Европейския съюз, — да се осъди Република Гърция да заплати съдебните разноски.
Основания и основни доводи Според Европейската комисия Република Гърция все още не е въвела (не е предвидила в съществуващия правен ред) система за наблюдение на инвазивни чужди видове, които засягат Съюза, както изисква член 14 от Регламент (ЕС) No 1143/2014.
Тъй като липсва система за надзор, Република Гърция не е изпълнила и материалните изисквания, на които трябва да отговаря тази система съгласно член 14, параграф 2 от посочения регламент.
Освен това според Европейската комисия Република Гърция нито е изработила, нито е приложила план за действие или набор от планове за действие и не е изпратила тези планове незабавно на Комисията.
Поради това Република Гърция не е спазила член 13, параграфи 2 и 5 от горепосочения регламент.
По тези причини Република Гърция е нарушила член 14, параграфи 1 и 2 и член 13, параграфи 2 и 5 от Регламент (ЕС) No 1143/2014, както и Договора за функционирането на Европейския съюз.
(1)
Регламент (ЕС) № 1143/2014 на Европейския парламент и на Съвета от 22 октомври 2014 година относно предотвратяването и управлението на въвеждането и разпространението на инвазивни чужди видове (ОВ L 317, 2014 г., стр. 35).
Иск, предявен на 21 март 2023 г. — Европейска комисия/Ирландия (Дело C-172/23) (2023/C 173/35) Език на производството: английски Страни Ищец: Европейска комисия (представители: C. Hermes и E. Sanfrutos Cano) Ответник: Ирландия